مع هيك توقعاتي دايما مش زابطه ناداني زوجي نحضر الفيلم و رحت انا جهزت البشار و النقاريش و طفيت الضواو و لزقت فيه اول ما اجا مشهد بخوف زوجي على الصوت و مسك راسي و لفو عالشاشه انا صرت اتفعفل و ارافص بديش اتفرج حتى رقبتي انطعجت من دفاشتو و بأصابعو فتحلي عيوني و خلاني اشوف غصب عني هاد كلو من باب المزح قال انا قعدت اعيط و ضليت اترجاه يقلب القناه بس مرضاش و حلفتو بكل اشي عالفاضي و المشكله ما كنت مسترجيه اقوم و اروح عالغرفه لحالي و احرد لفيت حالي بحرامات و عملت حالي ميته جمبو لحد ما خلص الفلم